|  |  |  |  |  |  |  |
| --- | --- | --- | --- | --- | --- | --- |
| Vår saksbehandler: Hafsa Nadeem  E-post: hafsa.nadeem@utdanningsdirektoratet.no  Tlf: 23301213 | | | Vår dato:  12.12.2012  Vår referanse:  2012/512 | | Deres dato:    Deres referanse: |  |
|  |  |  | |  | | |

Faglig råd for service og samferdsel

Referat fra rådsmøte 12. desember 2012 - møte 6/2012, Utdanningsdirektoratet

Møtestart: kl. 10:00

Møteslutt: kl. 15:00

Lunsj: kl. 11:00

|  |  |  |
| --- | --- | --- |
|  | **Fra arbeidstakersiden** | **Fra arbeidsgiversiden** |
| **Deltakere** | Håvard Galtestad, YS  Jostein Antonsen, Handel og Kontor  Karin Lund, Fagforbundet | Terje Sundfjord, NHO Transport  Jan Tore Harlyng, KS  Eddy Kjær, NHO Reiseliv  Odd M. Nymoen, NHO Luftfart (vara) |
|  | **Fra skoleverket/skoleeier** | **Andre organisasjoner** |
|  | Ellinor Tande, Utdanningsforbundet  Per Ove Grannes, Utdanningsforbundet | Jan Tvedt, KS |
|  | **Meldt forfall** | **Utdanningsdirektoratet** |
|  | Dag-Einar Sivertsen, NTF  Svein Arne Bergh, Spekter  Anne Rørvik Hegdahl, Virke  Sandra Haugen Trætli, Elevorganisasjonen  Jørund Bjølverud, Skolenes Landsforbund  Ulf-Terje Nyheim Eliassen, Norsk arbeidsmandsforbund | Hafsa Nadeem, rådssekretær |

**Dagsorden for møte i Faglig råd for service og samferdsel 6/2012**

**Sak 47.6.12 Godkjenning av møteinnkalling og dagsorden v/ rådsleder**

**Sak 48.6.12 Videre arbeid med strukturen innen utdanningsprogrammet service og samferdsel**

**Sak 49.6.12 Prestasjon av masteroppgave i yrkespedagogikk 2012**

**Sak 50.6.12 Møteplan 2013**

**Sak 51.6.12 Orienteringssaker**

**Sak 52.6.12 Eventuelt**

|  |  |
| --- | --- |
|  |  |
|  |  |
|  |  |
|  |  |
|  |  |
|  |  |

**Sak 47.6.12 Godkjenning av møteinnkalling og dagsorden v/ rådsleder**

Prosedyrer for godkjenning av referat ble tatt opp til ny diskusjon i forbindelse med godkjenning av referat fra rådsmøte 26. oktober 2012.

Vedtak:

Møteinnkalling og dagsorden for rådsmøte 12.12.2012 ble godkjent.

Referat fra rådsmøte 26. oktober ble gjennomgått. Følgende momenter ble diskutert:

* Detaljeringsgraden av hva som skal referatføres. Hvis det er ønske om at noe spesifikt skal skrives i referatet/ vedtaket skal dette presiseres i møte.
* Rutiner for godkjenning av referatet.

Hvis partene er uenige i formuleringene i referat som er sendt til godkjenning pr. mail, skal godkjennelsen utsettes til neste rådsmøte. Dette skal beskrives i rutinene for godkjenning (vedlegges).

For øvrig godkjennes referatet fra rådsmøte 26. oktober 2012.

**Sak 48.6.12 Videre arbeid med strukturen innen utdanningsprogrammet service og samferdsel**

Olav Reiersen ga en kort gjennomgang av rutiner og prosedyrer for endringer i tilbudsstrukturen. Presentasjonen til Olav er vedlagt referatet. Prosedyrene ligger også på Utdanningsdirektoratets nettsider:

<http://www.udir.no/Spesielt-for/Fag-og-yrkesopplaring/Rutiner-og-prosedyrer-for-endring-i-yrkesfaglige-utdanningsprogrammer/>

Det ble diskutert hva slags prosess rådet skal ha for gjennomgang av tilbudsstrukturen i utdanningsprogrammet.

For øvrig ble følgende temaer/ problemstillinger diskutert:

* + - Programfagene på VG1 bør sees nærmere på.
    - Skal det åpnes opp for kombinasjonsløp i strukturen – yrkesfagligløp kontra studiespesialiseringsløp?
    - Sikkerhetsfaget – et lærefag? (arbeidsgruppediskusjon)
    - Reiselivsfaget – fordypning på VG3 + språkkompetanse i fremmedspråk (det er pr i dag vanskelig å få læreplass i faget)
    - Valgfrie programfag – fleksibilitet (alternative opplæringsløp)

Vedtak:

Diskusjonene om strukturen tas i arbeidsgruppene som trinn 1 i denne prosessen. Det er viktig at rådet begynner med det spesifikke i arbeidsgruppene for så å ta opp de overordnede problemstillingene samlet i rådet. Det foreslås at tidligere diskusjoner/forslag om strukturen tas opp på nytt og diskuteres i arbeidsgruppene

Arbeidsgruppene får i oppdrag å se på følgende fire spørsmål:

1. Er strukturen i vg2 slik den bør være?

2. Hva med dagens kryssløp?

3. Bør det være fordypningsretninger innen våre lærefag?

4. Bør det utarbeides alternative modeller i noen av våre fag?

Arbeidsgruppene sender noe skriftlig til sekretæren innen 11. februar 2013. Dette blir lagt ved innkallingen og sakspapirene til neste rådsmøte 21. februar 2013.

**Sak 49.6.12 Prestasjon av masteroppgave i yrkespedagogikk 2012**

Ragnvald H. Larsen fra Eidsvoll videregående skole presenterte funn/ erfaringer fra masteroppgaven sin i yrkespedagogikk. Masteroppgavens tittel er; *Praktiske opplegg og yrkesretting på Service og samferdsel – en relevant og meningsfull skolehverdag*.

Masteroppgavens funn understøtter at dagens struktur og fag- og timefordeling på Service og samferdsel trenger endring. Presentasjonen er vedlagt referatet.

Vedtak:

Presentasjonen tas til etterretning.

**Sak 50.6.12 Møteplan 2013**

Arbeidsutvalget la frem forslag til møteplan for 2013.

Rådet diskuterte også hvilken fylket de skal reise til i 2013. Rådet ønsker at flest mulig medlemmer skal delta på fylkesbesøket, men flere medlemmer har gitt uttrykk for at de ikke kan være lenge borte fra jobben. Dermed ble det foreslått om fylkesbesøket skal gjennomføres over to dager.

Vedtak:

Arbeidsutvalgets forslag til møteplan for 2013 godkjennes. Møteplanen vedlegges referatet og publiseres på Utdanningsdirektoratets nettsider.

Det faglige rådet har bestemt seg for å legge fylkesbesøket til Sør-Trøndelag. Fylkesbesøket gjennomføres over to dager i mai. Rådet foreslår 29. og 30. mai 2013. Sekretæren avklarer datoen med fylkeskommunen.

**Sak 51.6.12 Orienteringssaker**

* + 1. **Oppfølging fra fylkesbesøket i Rogaland**

Leder oppsummerte fra fylkesbesøket. Det var et bra fylkesopplegg og et

godt faglig program. Rådet fikk en god dialog og diskusjoner med alle

partene som var representert under besøket.

Rådssekretæren opplyste om at rapport fra fylkesbesøket ferdigstilles og

sendes rådet i løpet av neste uke.

* + 1. **Endringer i representasjon**

Line Arnessen fra Spekter går ut av det faglige rådet. Spekter har oppnevnt Arne Bergh som representant for Spekter i det faglige rådet med virkning fra 1.12.2012.

Sandra H. Trætli fra elevorganisasjonen har meldt seg ut av det faglige rådet. Utdanningsdirektoratet har bedt elevorganisasjonen om å foreslå ny representant.

Nesteleder vervet er byttet mellom Terje Sundfjord fra NHO Transport og Eddy Kjær fra NHO Reiseliv med virkning fra 1. desember 2012.

* + 1. **Informasjon fra møte med Statsråden 6.12**

Leder orienterte fra møte med Statsråden 6. desember 2012. Hun ble bedt om å holde et innlegg på 5 minutter. Tema for innlegget var *flere veier til studiekompetanse innenfor fag- og yrkesopplæringen* - at elever med fag- eller svennebrev, skal ha en lovfestet rett til et påbyggingskurs som gir studiekompetanse.

* + 1. **Tilbakemeldinger på endringsforslag til læreplaner fra FRSS**

Endringsforslagene er under behandling. Lærelanavdelingen kommer tilbake med mer informasjon til rådet i løpet av januar 2013.

* + 1. **Klagenemnder**

De respektive arbeidsgruppene får et spesielt ansvar for å sende inn forslag til navn på personer til klagenemnder. Rådssekretæren undersøker hvorfor IKT-servicefaget ikke er med i den vedlagte oversikten.

Vedtak:

Sakene tas til orientering.

**Sak 52.6.12 Eventuelt**

1. **Høring – nye læreplaner i valgfag for ungdomstrinnet fra**

**skoleåret 2013/2014**

Leder orienterte kort om høringen. Det ble diskutert om rådet bør avgi høringsuttalelse. Utdanningsdirektoratet v/ sekretariatet sin vurdering er at denne høringen i hovedsak ligger utenfor rådenes ansvarsområde i forhold til rådenes mandat og arbeidsoppgaver.

En representant foreslo at rådet burde se på følgende to læreplaner: «trafikk» og «demokrati i praksis». Det ble argumentert med at læreplanen i *Trafikk* berører til en hvis grad vårt område og kan ha konsekvenser for en helhetlig utdanning. Læreplanen i *Demokrati i praksis* er basert på hele yrkesopplæringen på trepartssamarbeidet. Det kan være nyttig å se om læreplanene i stor nok grad fanger opp denne arbeidsformen.

Motargumentet var at dette ikke er direkte relevant for oss, da dette gjelder valgfag i ungdomstrinnet.

Vedtak:

Det faglige rådet for service og samferdsel avgir ikke høringssvar.